
[bookmark: _Hlk65486701]PROIECT
CONSILIUL SUPERIOR AL MAGISTRATURII
SECȚIA PENTRU JUDECĂTORI
[bookmark: numar_hot]HOTĂRÂREA nr. 
din 
pentru completarea Regulamentului de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022
În temeiul dispozițiilor art. 133 alin. (5) şi (7) din Constituția României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii, 
având în vedere dispoziţiile art. 152  din Legea nr. 304/2022 privind organizarea judiciară, cu modificările ulterioare, cu ..... voturilor membrilor prezenți,
SECȚIA PENTRU JUDECĂTORI A
CONSILIULUI SUPERIOR AL MAGISTRATURII
HOTĂRĂŞTE
[bookmark: 5964432]	Art. I - Regulamentul de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022, publicată în Monitorul Oficial al României, Partea I, nr. 1254 și 1254 bis din 27 decembrie 2022, cu modificările și completările ulterioare, se completează după cum urmează:
	La articolul 107, după alineatul (2), se introduce un nou alineat, alineatul (3), cu urmatorul cuprins:
„(3) - În materie civilă, în vederea judecării cu celeritate în primă instanță și în căi de atac a unor cauze urgente, precum ordonanță președințială, suspendare provizorie executare silită, suspendare act administrativ până la pronunțarea instanței de fond, luare măsură declarare indezirabil, adopție, măsuri de ocrotire a persoanelor vulnerabile, cum ar fi curatela, precum și alte cauze cu caracter urgent stabilite de președintele instanței, repartizarea aleatorie a cauzei de către sistemul Ecris se va realiza împreună cu alocarea primului termen de judecată, cât mai apropiat de ziua primirii actului de sesizare.”
Art. II  - Prezenta hotărâre se publică în Monitorul Oficial al României, Partea I.
Dată în Bucureşti, la data de ........ 2026
[bookmark: presedinte]

Preşedintele Consiliului Superior al Magistraturii,
Judecător Gheorghe-Liviu Odagiu

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

